text: جناب سنہا نے یہ بھی کہا کہ ہندوستان کا ڈاک محکمہ ملک میں لوگوں کو جوابدہ اور اطمینان بخش خدمات فراہم کرانے کے لئے عہد بند ہے۔ ڈاک محکمےنے وزارت خارجہ کے اشتراک سے 221 پوسٹ آفس پاسپورٹ سیوا کیندر کھولے ہیں۔ ان کیندروں میں اب تک 15 لاکھ سے زیادہ پاسپورٹ درخواستوں پر کام ہو چکا ہے۔ اس کے علاوہ یونیک آئڈینٹیفکیشن اتھارٹی آف انڈیا (یو آئی ڈی اے آئی) کے اشتراک سے ڈاک خانوں میں 13352 آدھار اینرولمنٹ مرکز کھولے گئے ہیں۔ ان مراکز میں آدھار کارڈ رجسٹریشن کےساتھ ہی ان میں کسی بھی طرح کے تبدیلی کا کام بھی کیا جاتا ہے۔ ان مراکز میں 21لاکھ سے زیادہ آدھار رجسٹریشن یا اس سے جڑی خدمات پر کام کیا جا چکا ہے۔